Document ID: /roh_data/filtered/fineweb-2-filterrobots_roh.jsonl.gz/61264

La pli gronda differenza tranter ils sistems politics da la Frantscha e la Svizra è che la Frantscha è in pajais centralistic e la Svizra in pajais federalistic, uschia Charles Liebherr il correspundent da Radio SRF en Frantscha. Quai munta da princip er ch’i vegn pli u main decis tut a Paris. Vischnancas e «departéments» n’han betg da dir uschè bler sco tar nus las vischnancas ed ils chantuns.
President decida
In’ulteriura gronda differenza è che la Frantscha ha in president, quel vegn elegì per tschintg onns e po durant quel temp decider il curs da sia regenza. Tut auter che tar nus cun il president u la presidenta da la Confederaziun, ha il president en Frantscha da princip tut la pussanza. El decida davart la direcziun ed il primminister cun sia regenza ed er il parlament suondan a quellas directivas.
RR actualitad 08:00